Heksekrabbe

Heksekrabbe er en krabbe som regnes til bærekrabbene. Arten forekommer i det østlige Atlanterhavet og Middelhavet, fra Angola og helt opp til Norge, Shetland og Island. Den er demersal, og forekommer helt ned til 1 200 meters dybde. Noen ganger påtreffes individer på 10 meters dyp, men er hovedsakelig funnet dypere enn 80 meter. Det foretrekker områder med slambunn ispredt klippeframspring og kampesteinog. Arten har også blitt observert i områder med dypvannskorallrev og svampenger. Den kan være en vanlig art i enkelte områder. I Norge er den bare påtruffet et fåtall ganger.

Arten er kalt opp etter den franske zoologen og anatomen Georges Cuvier.

Bygning og levevis
Denne rødlige krabben har tydelig seksuell dimorfisme: Hannene har større klør og er generelt større enn hunnene. Ryggskjoldet til de største hannene kan nå 21,5 cm, mens klørne kan spanne 1,2 m. Som andre bærekrabber bærer de fleste heksekrabber med seg et et objekt med de små bekbeina for å hjelpe den å kamuflere seg. Vanligvis vil slike objekter være et fastsittende dyr, som en svamp eller dypvannskoral. Et slikt dyr kan også brukes aktivt i forsvaret ved å plassere det mellom krabben og en evemntuell angriper. Heksekrabber er som de fleste krabber åtseletere og spiser et bredt spekter av døde dyr. Den kan også være jeger og tar da gjerne andre krepsdyr, først og fremst tifotkreps som småhummer, småkrabber og reker, men kan også ta mindre dyr som tanglus.

Referanser

Eksterne lenker 
 

Krabber
Krepsdyr formelt beskrevet i 1816
Dyr formelt beskrevet av Antoine Risso